Solgte falsk årgangsvin for åtte millioner kroner
En 37 år gammel mann ble denne uken funnet skyldig i bedrageri, etter at han i åtte år solgte falsk årgangsvin til styrtrike kunder. I løpet av de åtte årene skal 37-åringen ha tjent over 1,3 milloner dollar - rundt åtte millioner kroner - på vinsalget, skriver The Independent.Likevel var det ikke smaken som avslørte svindelen. Kundene skal derimot ha blitt mistenksomme da de oppdaget stavefeil på etikettene. Det skal også ha blitt funnet etiketter for årganger som i virkeligheten ikke finnes. - Han solgte for eksempel en sjelden, fransk vin som angivelig var fra 1928. Denne vinen ble laget for første gang først seks år senere, sier en av kundene, milliardær Bill Koch til The Independent. Koch vitnet selv i rettssaken. Milliardæren skal i 2006 ha kjøpt en rekke vinflaske fra 37-åringen, blant annet en flaske til 240.000 kroner, skriver Wall Street Journal. 37-åringens forsvarer, Jerome Mooney, hevdet på sin side at 37-åringen trodde årgangsvinene han solgte var ekte. Han sier til LA Times at han vil be om så kort fengselsstraff som mulig for sin klient. 37-åringen kan bli fengslet i opptil 40 år etter å ha blitt dømt for bedrageri. Hvor lang straff 37-åringen får, avgjøres i april neste år.
37-åringen solgte vinflasker med priser opp mot 240.000 kroner per flaske. Men «årgangsvinen» skal han selv ha blandet på sitt eget kjøkken.